wickkiey/tamil-wikipedia-chunked huggingface dataset:
# ஆரி பாட்டர் அண்டு த பிலோசபர்சு இசுடோன் (திரைப்படம்)

**ஆரி பாட்டர் அண்டு த பிலாசபர்ஸ் ஸ்டோன்** (Harry Potter and the Philosopher's Stone posters) என்பது 2001 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1997 ஆம் ஆண்டு இதே பெயரில் வெளியான நாவலை மையமாக வைத்து கிரிஷ் கொலம்பஸ் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  
ஹாக்வார்ட்ஸ் பள்ளியில் முதலாம் ஆண்டில் படிக்க வரும் ஹாரி, தான் மந்திரவாதிகள் மத்தியில் ஒரு சிறப்பு மிக்கவன் என்பதை அறிந்ததும் எதிரிகள் மத்தியில் நல்ல நண்பர்களை உருவாக்கி தனது மாத்திர கல்வியில் எப்படி தேர்ச்சி பெற்றான் என்பது தான் கதை.  
இது ஆரி பாட்டர் திரைப்படத் தொடரின் முதலாவது படமாக 16 நவம்பர் 2001 அன்று ஐக்கிய இராச்சியம் மற்றும் அமெரிக்காவில் வெளியானது. அதே நாள் இலங்கை, இந்தியா மற்றும் பாகிஸ்தான் போன்ற பல பிற நாடுகளிலும் வெளியாகி வணிகரீதியாக மிகப்பெரிய வெற்றிப்படமாக உருவானது. இது 2001 ஆம் ஆண்டில் அதிக வசூல் செய்த படமாகவும், அந்த நேரத்தில் அதிக வசூல் செய்த இரண்டாவது படமாகவும் ஆனது. சிறந்த அசல் இசையிற்கான அகாதமி விருது, சிறந்த தயாரிப்பிற்கான அகாதமி விருது மற்றும் சிறந்த உடை அமைப்பிற்கான அகாதமி விருது உள்ளிட்ட பல விருதுகளுக்கு இந்த படம் பரிந்துரைக்கப்பட்டது.  
இந்த திரைப்படத்தை தொடர்ந்து த சேம்பர் ஆப் சீக்கிரட்சு த பிரிசினர் ஆப் ஆசுகபான், த கோப்லட்டு ஆப் பயர், த ஆர்டர் ஆப் த பீனிக்சு, த காப் பிளட்டு பிரின்சு, த டெத்லி அலோவ்சு - பாகம் 1 மற்றும் த டெத்லி அலோவ்சு - பாகம் 2 போன்ற ஏழு படங்கள் தொடர்ச்சியாக வெளியானது.
# ச. வே. சுப்பிரமணியன்

**ச. வே. சுப்பிரமணியன்** (*S. V. Subramanian*, திசம்பர் 31, 1929 - சனவரி 12, 2017), தமிழக எழுத்தாளரும் தமிழறிஞரும் ஆவார். திருவனந்தபுரம் பல்கலைக்கழகக் கல்லூரியில் விரிவுரையாளராகவும், துறைத்தலைவராகவும் பணியாற்றியுள்ளார். சென்னை, உலகத் தமிழாராய்ச்சி நிறுவனத்தில் இயக்குநராகவும் பணியாற்றியுள்ளார். இவர் எழுதிய தமிழ் நிகண்டுகள் எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் அகராதி, கலைக்களஞ்சியம், கலைச் சொல்லாக்கம், ஆட்சித் தமிழ் வகைப்பாட்டில் பரிசு பெற்றிருக்கிறது.
# ச. வே. சுப்பிரமணியன்

## இளமைப் பருவம்

இவர் திருநெல்வேலி மாவட்டம் வீரகேரளம்புதூரில் இராமலக்குமி - சு. சண்முகவேலாயுதம் ஆகியோருக்குப் பிறந்தவர். விக்கிரமசிங்கபுரத்தில் உள்ள புனித இருதய மேல்நிலைத் தொடக்கப் பள்ளியிலும், அம்பாசமுத்திரம் தீர்த்தபதி உயர்நிலைப் பள்ளியிலும் கல்வி பயின்றார். இடைநிலைக் கல்வியை ம.தி.தா. இந்துக் கல்லூரியில் பயின்று, 1950-53 இல் அண்ணாமலைப் பல்கலைக்கழகத்தில் பயின்று இளங்கலை (சிறப்பு) பட்டம் பெற்றார். முனைவர் பட்டத்தைக் கேரளப் பல்கலைக்கழகத்தில் ஆய்வு செய்து பெற்றார்.
# ச. வே. சுப்பிரமணியன்

## பணி

1953-56 காலப்பகுதியில் தூத்துக்குடி வ.உ.சி.கல்லூரியில் 1953-56 தமிழ் பயிற்றுநராகப் பணியைத் தொடங்கி, பின்னர் பாளையங்கோட்டை தூய சவேரியார் கல்லூரியிலும், திருவனந்தபுரம் பல்கலைக்கழகக் கல்லூரியிலும் விரிவுரையாளராகப் பணியாற்றினார். பின்னர் கேரளப் பல்கலைக்கழகத்தின் தமிழ்த் துறைத்தலைவராகப் பணியாற்றினார். பல கருத்தரங்குகளிலும் உரையாற்றியுள்ளார். உலக நாடுகள் பலவற்றிற்கும் சென்று ஆய்வுகள் மேற்கொண்டார்.
# ச. வே. சுப்பிரமணியன்

## வாழ்க்கை வரலாறுகள்

இவரது வாழ்க்கை வரலாறு "தமிழ் ஞாயிறு" என்னும் பெயரிலும், "சாதனைச்செம்மல்.ச.வே.சு" என்னும் பெயரிலும் நூலாக வெளிவந்துள்ளது.
# வார்ப்புரு:Infobox Rugby Sevens/doc

<includeonly></includeonly>
# வார்ப்புரு:Infobox Rugby Sevens/doc

## Usage

The **Infobox Rugby Sevens** template is used to summarise information about a particular event in the World Rugby Sevens, for example, the 2010 Hong Kong Sevens.  
<div>
<pre>
</pre>
</div>  
Optional series subheader, and third place - for example, the 2013 Gold Coast Sevens.  
<div>
<pre>
</pre>
</div>
# வார்ப்புரு:Ru7/doc

## Description

<tt></tt>  
Produces a flag icon attached to a wikilinked national rugby sevens national team article.
;Parameters
- *nation* — Use either the name of the nation or a three-letter country code, as specified by ISO, IOC or FIFA (most should work)
- *variant* (optional) — Specifies an alternate (historical) flag to use. This parameter is documented by the appropriate template in :Category:Country data templates.
- *size* (optional) — Can be used to change the flag icon size (use sparingly!)
- *name* (optional) — Can be used to change the wikilink display text
# வார்ப்புரு:Ru7/doc

## Examples

- <tt></tt> →
- <tt></tt> →
- <tt></tt> →
# ஆகத்து 2014

**ஆகத்து 2014** (*August 2014*, **ஆகத்து 2014**), 2014 ஆம் ஆண்டின் எட்டாவது மாதமாகும். இம்மாதம் ஒரு வெள்ளிக்கிழமையில் துவங்கி 31 நாட்களின் பின்னர் ஞாயிற்றுக்கிழமையில் முடிவடைந்தது. தமிழ் நாட்காட்டியின் படி ஆவணி மாதம் ஆகத்து 17, ஞாயிற்றுக்கிழமை தொடங்கி, செப்டம்பர் 17 புதன்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் சவ்வால் மாதம் சூலை 29 செவ்வாய்க்கிழமை அன்று தொடங்கி ஆகத்து 27 புதன்கிழமையில் முடிவடைந்தது.
# ஆகத்து 2014

## இறப்புகள்

- ஆகத்து 11 - ராபின் வில்லியம்ஸ், அமெரிக்க நடிகர் (பி. 1951)
- ஆகத்து 19 - அடையார் கே. லட்சுமணன், பரதநாட்டியக் கலைஞர், நடன ஆசிரியர் (பி. 1933)
- ஆகத்து 20 - பி. கே. எஸ். அய்யங்கார், யோகா ஆசிரியர் (பி. 1918)
- ஆகத்து 22 - யூ. ஆர். அனந்தமூர்த்தி, கன்னட எழுத்தாளர் (பி. 1932)
- ஆகத்து 24 - ரிச்சர்ட் ஆட்டன்பரோ, திரைப்பட இயக்குநர், நடிகர் (பி. 1923)
- ஆகத்து 27 - விக்டர் இசுடெங்கர், அமெரிக்க இயற்பியலாளர், இறைமறுப்பாளர் (பி. 1935)
- ஆகத்து 30 - பிபன் சந்திரா, இந்திய வரலாற்றறிஞர் (பி. 1928)
- ஆகத்து 31 - சத்திராசு லட்சுமி நாராயணா, தெலுங்குத் திரைப்பட இயக்குநர், ஓவியர் (பி. 1933)
# ஆகத்து 2014

## சிறப்பு நாட்கள்

- ஆகத்து 2 - பெருமிழலைக்குறும்பர் குருபூசை
- ஆகத்து 3 - ஆடிப்பெருக்கு
- ஆகத்து 3 - சுந்தரமூர்த்தி நாயனார், சேரமான் பெருமாள் நாயனார், சித்தானைக்குட்டி சுவாமிகள் குருபூசை
- ஆகத்து 6 - கலிய நாயனார், கோட்புலி நாயனார் குருபூசை
- ஆகத்து 6 - கர்த்தர் ரூபம் மாறிய நாள்
- ஆகத்து 8 - வரலட்சுமி விரதம்
- ஆகத்து 9 - ஆடித்தவசு
- ஆகத்து 10 – ஆவணி அவிட்டம்
- ஆகத்து 15 – இந்தியாவின் விடுதலை நாள்
- ஆகத்து 15 - தேவமாதா மோட்சத்திற்கான திருநாள்
- ஆகத்து 17 – கிருஷ்ண ஜெயந்தி
- ஆகத்து 29 – விநாயக சதுர்த்தி
---
# ஆள்வீத மொத்த தேசிய உற்பத்தி அடிப்படையில் நாடுகள் பட்டியல்

இது **நாடுகளின் ஆள்வீத மொத்த உள்நாட்டு உற்பத்தி [அடிப்படையில் வரிசைப்படுத்தப்பட்ட பட்டியல்** ஆகும். ஓராண்டில் உற்பத்தி செய்யப்பட்ட அனைத்துப் பொருட்கள் மற்றும் சேவைகளின் மதிப்பை (சந்தை வீதத்தில் தற்போதைய அமெரிக்க டாலரில்), அவ்வாண்டின் சராசரி (அல்லது நடுவாண்டு) மக்கள்தொகையால் வகுத்து வருவதாகும்.  
இந்தத் தரவுகளை கவனத்துடன் பயன்படுத்த வேண்டும். தனிநபர் மொ.தே.உ எண்கள் ஒரு நாட்டின் செல்வச்செழிப்பைக் காட்டுவதாக பெரும்பாலும் கருதப்படுகிறது. இருப்பினும் இது ஓர் கணித சராசரியே தவிர குறிப்பிட்ட மக்கள்தொகையின் உண்மையான செல்வ இருப்பை காட்ட இயலாதிருக்கலாம்.  
அடிக்கடி நாட்டின் செல்வம் குறித்த ஒப்பீடுகள் கொள்வனவு ஆற்றல் சமநிலை (PPP), அடிப்படையில் மேற்கொள்ளப்படுகின்றன. வெவ்வேறு நாடுகளில் நிலவும் வாழ்க்கைச் செலவுகளில் காணும் வேறுபாடுகளை சமநிலைப்படுத்தி இந்த ஒப்பீடுகள் மதிப்பிடப்படுகின்றன. (*காண்க* ஆள்வீத வருமான அடிப்படையில் நாடுகள் பட்டியல்.) இருப்பினும், இம்முறையில் சில குறைபாடுகள் உள்ளன:
:இது பன்னாட்டு வணிகத்தின் பொருளியல் மதிப்பை காட்டுவதில்லை
:சாதாரண மொ.தே.உ மதிப்பீட்டை விட சிக்கலான மதிப்பீட்டை கணக்கிட வேண்டியுள்ளது
:சராசரி செல்வச் செழிப்பை விட சராசரி வாழ்க்கைச் செலவைக் கொண்டு கணக்கிடுகிறது.  
இறையாண்மையற்ற அமைப்புகளும் (உலகம், ஐரோப்பிய ஒன்றியம், சில சார்பு நிலப்பகுதிகள்) இப்பட்டியலில் இடம்பெற்றுள்ளன. இவை தரவரிசைப்படுத்தப்படவில்லை, ஆனால் ஒப்பீட்டிற்காக வரிசைப்படுத்தப்பட்டுள்ளன. இந்தத் தரவுகள் *சாய்வெழுத்துக்களில்* உள்ளன.
# ஆள்வீத மொத்த தேசிய உற்பத்தி அடிப்படையில் நாடுகள் பட்டியல்

## நாடுகள் மற்றும் சார்பு மண்டலங்களின் பட்டியல் 2019 - 2021
# ஆள்வீத மொத்த தேசிய உற்பத்தி அடிப்படையில் நாடுகள் பட்டியல்

## நாடுகள் மற்றும் சார்பு மண்டலங்களின் பட்டியல் 2012 - 2013
| 167 | 818 |  |
| 168 | 752 |  |
| 169 | 725 |  |
| 170 | 714 |  |
| 171 | 706 |  |
| 172 | 691 |  |
| 173 | 683 |  |
| 174 | 656 |  |
| 175 | 649 |  |
| 176 | 620 |  |
| 177 | 608 |  |
| 178 | 598 |  |
| 179 | 590 |  |
| 180 | 583 |  |
| 181 | 579 |  |
| — | ** | 565 |
| 182 | 532 |  |
| 183 | 512 |  |
| 184 | 510 |  |
| 185 | 507 |  |
| 186 | 483 |  |
| 187 | 447 |  |
| 188 | 395 |  |
| 189 | 356 |  |
| 190 | 355 |  |
| 191 | 354 |  |
| 192 | 286 |  |
| 193 | 229 | } |
|}
# சிற்றூர் சட்டமன்றத் தொகுதி

சிற்றூர் சட்டமன்றத் தொகுதி, கேரள சட்டமன்றத்தின் 140 தொகுதிகளில் ஒன்று. இது பாலக்காடு மாவட்டத்தில் உள்ள சிற்றூர்-தத்தமங்கலம் நகராட்சியையும், சிற்றூர் வட்டத்தில் உள்ள எருத்தேம்பதி, கொழிஞ்ஞாம்பாறை, நல்லேப்பிள்ளி, பட்டஞ்சேரி, பெருமாட்டி, வடகரப்பதி ஆகிய ஊராட்சிகளையும் பாலக்காடு வட்டத்தில் பெருவெம்பு, பொல்புள்ளி ஆகிய ஊராட்சிகளையும் கொண்டது. .
தற்போதைய சட்டமன்ற உறுப்பினராக கே.அச்சுதன் உள்ளார்.
# கொழிஞ்ஞாம்பாறை ஊராட்சி

கேரளத்தின் பாலக்காடு மாவட்டத்தில் சிற்றூர் வட்டத்தில் கொழிஞ்ஞாம்பாறை ஊராட்சி உள்ளது. இது சிற்றூர் மண்டலத்திற்கு உட்பட்டது. கொழிஞ்ஞாம்பாறை, வலியவள்ளம்பதி, குன்னம் ஆகிய ஊர்களை உள்ளடக்கியது. இது 43.84 சதுரகிலோமீட்டர் பரப்பளவைக் கொண்டது. இதன் வடக்கில் வடகரப்பதி ஊராட்சியும், தெற்கில் பெருமாட்டி ஊராட்சியும், கிழக்கில் எருத்தேம்பதி ஊராட்சியும், தமிழ்நாடும், மேற்கில் எலப்புள்ளி, நல்லேப்பிள்ளி ஆகிய ஊராட்சிகளும் அமைந்துள்ளன.
# எத்தனால் நொதித்தல்

**எத்தனோல் நொதித்தல்** (*Ethanol fermentation*) என்பது சுக்ரோசு, குளுக்கோசு, பிரக்டோசு போன்ற எளிய வெல்லங்களில் உள்ள சக்தியைக் கொண்டு ATP வடிவில் அனுசேப சக்தியை உருவாக்கி எத்தனால், காபனீரொக்சைட்டு ஆகியவற்றைக் கழிவுகளாக உருவாக்கும் ஆக்சிசன் தேவைப்படாத அவசேபச் செயன்முறையாகும் (Catabolic process). இவ்வகை நொதித்தல் பொதுவாக மதுவக் கலங்களில் நடைபெறுகின்றது. இவ் உயிரிரசாயண செயன்முறைக்கு ஆக்சிசன் தேவைப்படாததால் இது ஒரு காற்றின்றிய செயன்முறையாகும். பல முக்கிய கைத்தொழில்ப் பயன்பாடுகளைக் கொண்டது. அற்கஹோல் குடிபான உற்பத்தி, பாண் உற்பத்தி, எரிபொருள் தர எத்தனோல் உற்பத்தி என்பன மதுவக் கலங்களில் நடைபெறும் எத்தனோல் நொதித்தலைக் கொண்டு மேற்கொள்ளப்படுகின்றன.
# எத்தனால் நொதித்தல்

## உயிரிரசாயனப் படிமுறைகள்

எத்தனோல் நொதித்தல் குழியவுருவில் உள்ள ஸைமேல் (Zymase) பல்நொதியச் சிக்கலால் ஊக்குவிக்கப்பட்டுப் பிரதானமாக மூன்று படிமுறைகளில் நிகழ்கின்றது. இதன் போது குளுக்கோசு மூலக்கூறுக்கு இரண்டு எத்தனோல், இரண்டு காபனீரொக்சைட்டு, 2 ATP என்பன விளைவுகளாகப் பெறப்படுகின்றன.
1. **கிளைக்கோபகுப்பு**
1. **காபொக்சைலகற்றல்**
1. **கீழ்ப்படை தாழ்த்தப்படல்**  
நொதித்தல் ஆரம்பிக்க முன்னர் சுக்ரோசு போன்ற இருசக்கரைட்டுக்கள் நொதிய ஊக்கலுடன் நீர்ப்பகுப்புக்கு உட்பட்டு குளுக்கோசு போன்ற எளிய வெல்லங்கள் உருவாக்கப்படுகின்றன.
::C<sub>12</sub>H<sub>22</sub>O<sub>11</sub> + H<sub>2</sub>O + invertase → 2 C<sub>6</sub>H<sub>12</sub>O<sub>6</sub>
கிளைக்கோபகுப்பின் போது பல தொடரான நொதிய ஊக்கலுடன் கூடிய தாக்கங்களினூடாக குளுக்கோசு படிப்படியாக ஏவப்பட்டு, உடைக்கப்பட்டு, ஒக்சியேற்றப்பட்டு, கீழ்ப்படை பொசுபோரிலேற்றத்துக்கு உட்படுத்தப்படுகின்றது. இதன் போது விளைவுகளாக 2 பைருவேற் (pyruvate) (3 கார்பன் சேர்வை), 2 ATP, 2 NADH என்பன விளைவாக்கப்படுகின்றன.
::C<sub>6</sub>H<sub>12</sub>O<sub>6</sub> + 2 ADP + 2 P<sub>i</sub> + 2 NAD<sup>+</sup> → 2 CH<sub>3</sub>COCOO<sup>−</sup> + 2 ATP + 2 NADH + 2 H<sub>2</sub>O + 2 H<sup>+</sup>
பின்னர் பைருவேற்று காபொக்சைலகற்றலுக்குட்பட்டு அசட்டல்டிகைட் (acetaldehyde)- 2C சேர்வை, காபனீரொக்சைட்டு (CO<sub>2</sub>) என்பன உருவாக்கப்படுகின்றன. தொடர்ந்து அடுத்த தாக்கத்துக்காக கிளைக்கோபகுப்பை முன்னெடுக்க ஐதரசன் ஏற்றுக்கொள்ளியாக NAD<sup>+</sup> தேவைப்படுகின்றது. எனவே NAD<sup>+</sup> ஐ மீளுருவாக்க அசெட்டல்டிகைட் கிளைக்கோபகுப்பின் போது உருவாக்கப்பட்ட NADH இனால் தாழ்த்தப்படுகின்றது. இதனால் NAD<sup>+</sup> மீள்சுழற்சிக்கு உட்படுத்தப்படுகின்றது.  
எத்தனோல் நொதித்தலுக்குரிய சிறப்பம்சங்கள்:
- இறுதி இலத்திரன், ஐதரசன் வாங்கியாக அசட்டல்டிகைட் உள்ளமை.
- இறுதி விளைவாக காபனீரொக்சைட்டு, எத்தனோல், 2 ATP சக்தி உருவாகின்றமை.
- காபொக்சைலகற்றல் தாக்கம் நிகழ்கின்றமை.
- கீழ்ப்படையாக காபோவைதரேற்றுக்கள் மாத்திரம் பயன்படுகின்றமை.
# குருவாயூர் சட்டமன்றத் தொகுதி

குருவாயூர் சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருச்சூர் மாவட்டத்தில் சாவக்காடு வட்டத்தில் உள்ள ஒருமனயூர், கடப்புறம், புன்னயூர், புன்னயூர்க்குளம், வடக்கேக்காடு, எங்கண்டியூர் ஆகிய ஊராட்சிகளையும், குருவாயூர் நகராட்சியையும், சாவக்காடு நகராட்சியையும் கொண்டது. . இப்போதைய உறுப்பினராக கே.வி.அப்துல் காதர் பதவியேற்றார்.
# குருவாயூர் சட்டமன்றத் தொகுதி

## முன்னிறுத்திய வேட்பாளர்கள்

- 2006 முதல் கே.வி.அப்துல் காதர் மார்க்சிஸ்டு கம்யூனிஸ்டு
- 2001 - 2006 பி.கே.கே. பாவா, முஸ்லீம் லீக்
- 1996-2001 பி. டி. குஞ்ஞு முகமது, தனி வேட்பாளர்
- 1991-1995 பி.எம்.அபுபக்கர் முஸ்லீம் லீக்
- 1987-1991 பி.கே.கே. பாவா முஸ்லீம் லீக்
- 1982-1987 பி.கே.கே. பாவா முஸ்லீம் லீக்
- 1980-1982 பி.வி.சீதி தங்கள் முஸ்லீம் லீக்
- 1977-1980 பி.வி.சீதி தங்கள் முஸ்லீம் லீக்
# சாவக்காடு வட்டம்

**சாவக்காடு வட்டம்** கேரளத்தின் திருச்சூர் மாவட்டத்தில் அமைந்துள்ளது. இதன் தலைமையகம் சாவக்காடு நகரத்தில் உள்ளது.  
முற்காலத்தில் இந்த பகுதிகள் மதராசு மாகாணத்தில் இருந்தன. பின்னர், மலபார் மாவட்டத்தின் பொன்னானி வட்டத்தின் கீழ் இருந்தன. பின்னர், சாவக்காடு வட்டம் என்ற பெயரில் தனி வட்டமாக உருவாக்கப்பட்டது.
# சாவக்காடு வட்டம்

## சுற்றியுள்ள இடங்கள்

- வடக்கு -- திருச்சூர் மாவட்டத்தில் உள்ள தலப்பிள்ளி வட்டம், மலப்புறம் மாவட்டத்தில் உள்ள பொன்னானி வட்டம்
- கிழக்கு -- திருச்சூர் வட்டம், தலப்பிள்ளி வட்டம்
- தெற்கு -- கொடுங்கல்லூர் வட்டம், முகுந்தபுரம் வட்டம்
- மேற்கு -- அரபிக்கடல்
# சுவாமி அத்புதானந்தர்

’லாட்டு மகராஜ்’ என்று அறியப்பட்ட **சுவாமி அத்புதானந்தர்** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் ரக்துராம்.ரக்துராம் தமது ஐந்தாவது வயதில் பெற்றோர்களை இழந்தார். பின்னர் பிழைப்பு தேடி கல்கத்தா வந்த போது வேலை செய்த வீட்டு முதலாளி மூலம் ராமகிருஷ்ண பரமஹம்சருக்கு அறிமுகமாகி அவரது நேரடிச்சீடராகவும் ஆனார்.
# தலப்பிள்ளி வட்டம்

**தலப்பிள்ளி வட்டம்** கேரளத்தின் திருச்சூர் மாவட்டத்தில் அமைந்துள்ளது. மாவட்டத்தின் வடக்குப் பகுதியில் அமைந்துள்ள இந்த வட்டத்திற்கான தலைமையகம் வடக்காஞ்சேரியில் உள்ளது. குன்னங்குளம் நகராட்சியையும், சொவ்வன்னூர், சூண்டல், கண்டாணசேரி, காட்டகாம்பால், போர்க்குளம், எருமப்பெட்டி, கடங்கோடு, கடவல்லூர், வேலூர், முண்டத்திக்கோடு, தெற்குங்கரை, வடக்காஞ்சேரி, முள்ளூர்க்கரை, சேலக்கரை, பழயன்னூர், திருவில்வாமலை, கொண்டாழி, பாஞ்ஞாள், வள்ளத்தோள் நகர், வரவூர், தேசமங்கலம் ஆகிய ஊராட்சிகள் அடங்கியது தலப்பிள்ளி வட்டம்.
# தலப்பிள்ளி வட்டம்

## சுற்றியுள்ளவை

- வடக்கு -- ஒற்றப்பாலம் வட்டம், பட்டாம்பி வட்டம், பொன்னானி வட்டம்
- கிழக்கு -- ஆலத்தூர் வட்டம்
- தெற்கு -- திருச்சூர் வட்டம்
- மேற்கு -- சாவக்காடு வட்டம்
# மகேந்திரநாத் முல்லா

**கேப்டன் மகேந்திரநாத் முல்லா**, இந்திய கப்பற்படையைச் சேர்ந்த ஐ.என்.எஸ் குக்ரி என்னும் கப்பலின் கேப்டனாக இருந்தவர்.
# மகேந்திரநாத் முல்லா

## போர்க்காலப் பணி

இவர் 1971 டிசம்பர் 9 அன்று, இந்தியா - பாகிஸ்தான் போரில் 196 பேருடன் மூழ்கிய கப்பலில் இருந்தவர். ஐ.என்.எஸ் குக்ரி (INS Khukri), அரபிக்கடலில் குஜராத்தில் டையூ பகுதியில் ரோந்துப் பணியில் இருந்த போது பாகிஸ்தானின் டாப்னே வகை ஹாங்கர் என்ற நீர்மூழ்கிக் கப்பலால் குண்டு வீசித் தாக்கப்பட்டது.  
குண்டுவீச்சால் தாக்கப்பட்ட ஐ.என்.எஸ் குக்ரி சில நிமிடங்களிலேயே கடலில் மூழ்கியது. கடற்படை அதிகாரிகள் 18 பேர் மற்றும் 178 வீரர்கள் கப்பலுடன் மூழ்கி உயிரிழந்தனர். கடலில் குதித்துத் தப்பித்தோர் 67 பேர். பின்பு உயிர்பிழைத்த கமாண்டர் மனு ஷர்மாவும் அவரது சக அதிகாரி லெப்டினென்ட் குண்டன்மால் ஆகியோரைக் கடலில் தள்ளிவிட்டுத் தப்பிப்போகச் சொன்ன கேப்டன் மகேந்திரநாத் முல்லா தன்னுடைய உயிர் காக்கும் மிதவையையும் தனது இளநிலை அதிகாரிக்குத் தந்து விட்டு மற்ற வீரர்களையும் தன்னால் முடிந்த வரை தப்பிக்க உதவிய பின்னர் கடலின் மேல்தளத்தில் நிதானமாக சிகரெட் புகைத்தபடி கப்பலோடும், தப்பமுடியாத வீரர்களோடும், அதிகாரிகளோடும் தண்ணீரில் மூழ்கி இறந்து "கேப்டன்கள் ஒருபோதும் தமது கப்பலைக் கைவிட மாட்டார்கள்" என்ற நடைமுறை விதியை நிரூபித்தார்  
இவ்வீரர்களுக்கு டையூவில் நினைவகம் உள்ளது. ராணுவத்தின் இரண்டாம் உயரிய விருதான ’மஹாவீர் சக்ரா’ விருது இறப்பிற்குப் பின்னர் கேப்டன் மகேந்திரநாத் முல்லாவிற்கு வழங்கப்பட்டது.
# கொண்டாழி ஊராட்சி

**கொண்டாழி ஊராட்சி**, கேரளத்தின் திருச்சூர் மாவட்டத்தில் உள்ள தலப்பிள்ளி வட்டத்தில் அமைந்துள்ளது. இது பழயன்னூர் மண்டலத்திற்கு உட்பட்டது. இது 29.89 சதுரகிலோமீட்டர் பரப்பளவைக் கொண்டுள்ளது. இது 15 வார்டுகளைக் கொண்டுள்ளது.
# கொண்டாழி ஊராட்சி

## சுற்றியுள்ள இடங்கள்

- கிழக்கு - சீரக்குழிபுழை, பழயன்னூர் ஊராட்சிகள்
- மேற்கு - சோலக்கரை, பாஞ்ஞாள் ஊராட்சிகள்
- வடக்கு - பாரதப்புழை
- தெற்கு - பழயன்னூர், சேலக்கரை ஊராட்சிகள்
# கொண்டாழி ஊராட்சி

## வார்டுகள்

- மாங்குளம்
- காந்தி ஆசிரமம்
- மூத்தேடத்துபடி
- மாயன்னூர்காவு
- பாறமேல்படி
- பாறமேல்படி தெற்கு
- குழியம்பாடம்
- தெக்கே கொண்டாழி
- சேலக்கோடு
- கூளிக்குன்னு
- வடக்குங்கோணம்
- பிளான்டேஷன்
- மேலெமுறி
- சிறங்கரை
- உள்ளாட்டுகுளம்
# கொண்டாழி ஊராட்சி

## விவரங்கள்

| மண்டலம் | பழயன்னூர் |  |
| --- | --- | --- |
| பரப்பளவு | 29.89 சதுர கிலோமீட்டர் |  |
| மக்கள் தொகை | 18,821 |  |
| ஆண்கள் | 8849 |  |
| பெண்கள் | 9972 |  |
| மக்கள் அடர்த்தி | 630 |  |
| பால் விகிதம் | 1127 |  |
| கல்வியறிவு | 82.81 | } |
# சின்டு மார்தின்

**சின்டு மார்தின்** (*Sint Maarten*) நெதர்லாந்து இராச்சியத்தின் உள்ளடங்கிய நாடு ஆகும். இது கரிபியத் தீவான செயின்ட் மார்ட்டினின் தெற்குப் பாதியில் அமைந்துள்ளது; வடக்குப் பாதி பிரான்சின் கடல்கடந்த ஆட்பகுதியாக உள்ளது. இதன் தலைநகரம் பிலிப்சுபர்கு ஆகும். 34km<sup>2</sup> பரப்பளவில் இதன் மக்கள்தொகை 37,000 ஆக உள்ளது.  
அக்டோபர் 10, 2010க்கு முன்னர் இது நெதர்லாந்து அண்டிலிசின் ஐந்து தீவு ஆட்பகுதிகளில் ஒன்றாக இருந்தது.
# சுவாமி யோகானந்தர்

**சுவாமி யோகானந்தர்** (30 மார்ச் 1861 - 28 மார்ச் 1899) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். ராமகிருஷ்ண பரமஹம்சர் ஈசுவர கோடிகள் என்று அடையாளம் காட்டிய ஆறு இளைஞர்களுள் யோகினும் ஒருவர். சுவாமி விவேகானந்தர் 1897 ஆம் ஆண்டு மே முதலாம் தேதி கல்கத்தாவில் பலராம் போஸ் வீட்டில் வைத்து ராமகிருஷ்ண மிஷனைத் துவக்கியபோது உபதலைவராக இவரைத் தேர்ந்தெடுத்தார்.
# சுவாமி அபேதானந்தர்

**சுவாமி அபேதானந்தர்** (2 அக்டோபர் 1866 - 8 செப்டம்பர் 1939) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது பெற்றோர் ரசிக்லால் சந்திரர் - நயனதாரா தேவி.தேர்ந்த ஆன்மீகக் குருவைத் தேடிய காளி பிரசாத் சந்திரன் 1884 சூன் மாதம் ராமகிருஷ்ண பரமஹம்சரைச் சந்தித்தார்.
அமெரிக்காவிலும் சுவாமி விவேகானந்தரின் கட்டளைப்படி சேவை செய்தார்.
சுவாமி அபேதானந்தரின் மறைவு குறித்த செய்த அகில இந்திய வானொலியில் ஒலிபரப்பப்பட்டது.
# சுவாமி அபேதானந்தர்

## வ.உ.சிதம்பரனாரின் வரவேற்பு

1906 ஆம் ஆண்டு சூன் 29 ஆம் தேதியன்று இலங்கையிலிருந்து தூத்துக்குடி வந்து இறங்கிய சுவாமி அபேதானந்தருக்கு வ.உ.சிதம்பரனாரும் மற்ற பல தூத்துக்குடி பிரமுகர்களும் வித்தியாசமான வரவேற்பு அளித்தனர்.
# சுவாமி அபேதானந்தர்

## பாரதியாரின் கவிதை

1906 ஆம் ஆண்டு சூலை 15 ஆம் தேதி சுவாமி அபேதானந்தர் சென்னைக்கு வரவிருந்ததை அறிந்த பாரதியார், தம் ’இந்தியா’ இதழில் எழுதியதுடன், சுவாமி அபேதானந்தரை வாழ்த்தி 32 வரிகளில் கவிதை படைத்தார். அந்தக் கவிதையின் இறுதிப் பகுதி:
<poem>
தூயாஅபே தாநந் தனெனும் பெயர்கொண்
டொளிர் தருமிச் சுத்த ஞானி,
நேயமுடன் இந்நகரில் திருப்பா தஞ்
சாத்தியருள் நெஞ்சிற் கொண்டு,
மாயமெலாம் நீங்கியினி தெம்மவர் நன்
னெறி சாரும் வண்ணம் ஞானம்
தோயநனி பொழிந்திடுமோர் முகில்போன்றான்
இவன்பதங்கள் துதிக்கின் றோமே!
</poem>
மேலை நாட்டுப் பணியின் போது இவரது எழுத்துகள் மேலை நாட்டினரை வெகுவாக ஈர்த்தன.
# சுவாமி அபேதானந்தர்

## ராமகிருஷ்ண வேதாந்த சொசைட்டி

- கல்கத்தாவில் ராமகிருஷ்ண வேதாந்த சொசைட்டியை ஆரம்பித்தார்.
# சுவாமி அபேதானந்தர்

## டார்ஜிலிங்கில்

- 1924 ஆம் வருடம் டார்ஜிலிங்கில் தங்கியிருந்த போது இவரை மகாத்மா காந்தி, சித்தரஞ்சன் தாஸ், லார்ட் லைட்டன் (வங்காள கவர்னர்), டாக்கா நவாப் மற்றும் பலர் சந்தித்தனர்.
# சுவாமி அத்வைதானந்தர்

**சுவாமி அத்வைதானந்தர்** (1828 - 1909 டிசம்பர் 28) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் கோவர்த்தன கோஷ்.கோபால் சந்திர கோஷ் 1884 மார்ச் அல்லது ஏப்ரல் மாதம் ராமகிருஷ்ண பரமஹம்சரைச் சந்தித்தார். இவர் தமது குருவை விட எட்டு வயது மூத்தவர். தமது குருவால் ’மூத்த கோபால்’ என்றும் மற்ற சீடர்களால் ’கோபால் அண்ணன்’ என்றும் அழைக்கப்பட்டார். வீட்டு நிர்வாகங்களில் திறமையானவர்.தங்கள் குருவின் மகாசமாதிக்குப் பின்னர் சுவாமி விவேகானந்தராலும் மற்ற சீடர்களாலும் பத்து லிட்டர் பாலால் அபிஷேகம் செய்யப்பட்டவர்.
# வடக்காஞ்சேரி

**வடக்காஞ்சேரி** *(Wadakkanchery)* இந்தியாவின் கேரள மாநிலத்திலுள்ள திருச்சூர் மாவட்டத்தில் இருக்கும் ஒரு முக்கியமான நகரமாகும். 1860 ஆம் ஆண்டு வரை இந்நகரம் செலக்காரா தாலுக்காவில் ஒரு பகுதியாக இருந்தது. தற்போது தலப்பிள்ளி வட்டத்தினுடைய தலைமையிடமாக வடக்காஞ்சேரி உள்ளது.  
முண்டதிகோட் பஞ்சாயத்துடன் வடக்காஞ்சேரியை இணைத்ததன் மூலம் வடக்காஞ்சேரி அரசிடமிருந்து நகராட்சி தகுதியை பெற்றது. சமீபத்தில் திருச்சூர் மாவட்டத்தில் நகராட்சியாக தரம் உயர்த்தப்பட்ட ஒரே நகரம் வடக்காஞ்சேரியாகும். இதேபோல் உச்சரிக்கப்படும் பெயர்கள் கொண்ட இரண்டு இடங்கள் கேரளாவில் உள்ளன. வடக்காஞ்சேரி மற்றும் வடக்கெஞ்சேரி என்பன அவ்விரண்டு ஊர்களாகும். பிந்தையது பாலக்காடு மாவட்டத்தில் உள்ளது.
# வடக்காஞ்சேரி

## போக்குவரத்து

### சாலை வழி

வடக்காஞ்சேரி திருச்சூர் - சோரனூர் மாநில நெடுஞ்சாலை எண் 22 இல் அமைந்துள்ளது மற்றும் இது திருச்சூர் மாவட்டத்தின் மற்றொரு முக்கிய நகரமான குன்னங்குளத்துடன் நேரடியாக இணைக்கப்பட்டுள்ளது.
திருச்சூர்-ஒட்டபாளம் / செல்லக்காரா பேருந்துப் பாதையில் ஒட்டுப்பரா பேருந்து நிலையம் ஒரு முக்கிய நிறுத்தமாகும். திருச்சூர் - பெரிந்தல்மன்னா - நிலம்பூர் - ஊட்டி அல்லது பெங்களூரை தேசிய நெடுஞ்சாலையாக மாற்ற கடந்த பல ஆண்டுகளாக பெரும் தேவை ஏற்பட்டுள்ளது.  
வடக்காஞ்சேரி மாநில நெடுஞ்சாலை எண் 50 இன் முடிவாகும், இது நகரத்தை சாவக்காடு மற்றும் குருவாயூருடன் குன்ன்ங்குளம் வழியாக இணைக்கிறது.
# வடக்காஞ்சேரி

## இரயில் போக்குவரத்து

வடக்காஞ்சேரி இரயில் நிலையம் வடகஞ்சேரியில் அமைந்துள்ளது. இந்நிலையம் தெற்கு இரயில்வேயால் நிர்வகிக்கப்படுகிறது. இந்திய அரசால் ஆதார்சு திட்டத்தின் கீழ் நிலையத்தின் தரம் மேம்படுத்தப்பட்டது. திருச்சூர் இரயில் நிலையத்திற்குப் பிறகு அம்மாவட்டத்திலுள்ள உள்ள ஒரு முக்கிய இரயில் நிலையமாகவும் இது கருதப்படுகிறது. இங்கு இரண்டு நடைமேடைகள் உள்ளன. பெரும்பாலான விரைவு இரயில்கள் இங்கே நிறுத்தப்படுகின்றன.  
அருகிலுள்ள பிற இரயில் நிலையங்கள்:  
•வல்லத்தோல் நகர், சேருதுருத்தி
•முலன்குன்னத்துக்காவு
•திருச்சூர்
•சோரனூர் சந்திப்பு
•புன்குன்னம் இரயில் நிலையம்
# வடக்காஞ்சேரி

## வான் வழி

### அருகிலுள்ள விமான நிலையங்கள்

•70 கிலோமீட்டர் தொலைவில் கொச்சி பன்னாட்டு விமான நிலையம் உள்ளது.
•கோழிக்கோடு விமான நிலையமும் இந்நகருக்கு அருகில்தான் உள்ளது.
# வடக்காஞ்சேரி

## கலாச்சாரம்

வடக்காஞ்சேரி ஒரு முக்கியமான கலாச்சார மையம் ஆகும். கேரள கலாமண்டலம் வடக்காஞ்சேரிக்கு அருகிலுள்ள செருத்துருத்தியில் அமைந்துள்ளது. பல கலைஞர்கள், இலக்கிய ஆளுமைகள் மற்றும் சினிமா பிரமுகர்கள் இந்த இடத்தில் வசிக்கிறார்கள். திரைப்பட இயக்குநர் பி.என். மேனன், பரதன், கலாமண்டலம் ஐதர் அலி, ஒடுவில் உன்னிகிருட்டிணன், அபுபெக்கர், மலையாள பஞ்சதந்திரம் ஆசிரியர் சுமங்கலா, நாவலாசியர் விலாசினி ஆகிய அனைவரும் வடக்காஞ்சேரியைச் சேர்ந்தவர்கள் ஆவர். பண்டைய தொல் இல்லமான ஆவணப்பரம்பு வடக்காஞ்சேரிக்கு அருகில்தான் உள்ளது.
# வடக்காஞ்சேரி

## கல்வி

அரசு ஆண்கள் உயர்நிலைப் பள்ளி, அரசு பெண்கள் உயர்நிலைப் பள்ளி, புனித பியுசு மற்றும் பாரதிய வித்யாபவன் போன்ற கல்வி புகட்டும் நிலையங்கள் வடக்காஞ்சேரியில் அமைந்துள்ளன.  
நாயர் சேவை சங்கத்தால் நிர்வகிக்கப்படும் சிறீ வியாச என்.எசு.எசு கல்லூரி வடக்காஞ்சேரியில் உள்ளது. ஒவ்வோர் ஆண்டும் டிசம்பர் மாதத்தில் இந்துக்களுக்கான பிரார்த்தனைக் கூட்டம் ஒன்றும் வடக்காஞ்சேரிக்கு அருகிலுள்ள பார்லிக்காட்டில் நடைபெறுகிறது.
# வடக்காஞ்சேரி

## பண்டிகைகள்

வடக்காஞ்சேரியிலிருந்து சுமார் 8 கி.மீ தொலைவில் உள்ள வழானி அணை முழுக்க முழுக்க மண்ணால் ஆனதாகும். இது வடகஞ்சேரிக்கு அருகிலுள்ள முக்கிய சுற்றுலா தலமாகும். வடக்காஞ்சேரி பூரம் நடைபெறும் பட்டைப்பகுதியின் ஒரு மையமாக அமைந்துள்ளது. பூரம் என்பது மத்திய கேரளாவின் கோயில்களில் ஆண்டுதோறும் நடைபெறும் திருவிழாக்களில் ஒன்றாகும்.
குறிப்பாக உத்ராலிக்காவூ பூரம் மற்றும் மச்சத் திருவனிகாவ் வேலா ஆகியவை முறையே பட்டாசுக் களியாட்டங்கள் மற்றும் சடங்குகளுக்காக நன்கு அறியப்பட்டவையாகும்.பதினெட்டாரா (பதினெட்டு மற்றும் அரை) காவு வேலா என்ற பிரபலமான பண்டிகை கும்ப மாசத்தின் முதல் நாளில் வடக்காஞ்சேரி மற்றும் அதைச் சுற்றியுள்ள பல்வேறு கோயில்களில் நடைபெறுகிறது.  
சிறீ ருத்திரா மகாகாளி காவு திருவிழாவின் போது மிகவும் பிரபலமான பட்டாசுகள் வானவேடிக்கையின்போது வெடிக்கப்படுகின்றன. இத்திருவிழா கும்பம் மாதத்தில் (பிப்ரவரி-மார்ச்) நடைபெறுகிறது. இந்த சந்தர்ப்பத்தின் ஆடம்பரமும் அழகும் திருச்சூர் பூரம் அல்லது நெம்மாரா வல்லங்கி வேலாவின் பட்டாசுகளுக்கு மட்டுமே பொருந்துகிறது. இத்திருவிழா கும்பம் மாதத்தில் மச்சத் மாமாங்கத்தின் அடுத்த செவ்வாயன்று வருகிறது. இங்குள்ள பரா புரப்பாத் மச்சத் மாமாங்கத்தின் அதே நாளில் நடைபெறுகிறது.  
கேரளாவில் உள்ள மற்ற கோயில் திருவிழாக்களைப் போலல்லாமல் இத்திருவிழாவில் யானைகள் முக்கிய ஈர்ப்பாக இருக்கின்றன, மலையாள மாத கும்பத்தின் முதல் வெள்ளிக்கிழமைக்குப் பிறகு செவ்வாய்க்கிழமை மச்சத் மாமாங்கம் அல்லது மச்சட்டு வேலா கொண்டாடப்படுகிறது. கோயிலின் அருகிலுள்ள பகுதியில் உள்ள கிராமங்கள் திருவிழாவில் போட்டி போட்டுக்கொண்டு ஆனால் ஆன்மீக வழியில் பங்கேற்கின்றன. இங்குள்ள பெரிய குதிரைகளை அந்தந்த கிராமங்களைச் சேர்ந்த இளைஞர்கள் கோவிலுக்கு கொண்டு செல்கின்றனர்.
# வடக்காஞ்சேரி

## மதம்

பல முக்கியமான வழிபாட்டுத் தலங்களும் இங்கு உள்ளன. உத்ராலிக்காவு கோயில், மச்சத் திருவானிக்காவு கோயில், அகமலா சாசுத்தா கோயில் மற்றும் மாரி அம்மன் கோவில், செயின்ட் பிரான்சிசு சேவியர்சு ஃபோரேன் தேவாலயம், ஒட்டுப்பாரா பள்ளிவாசல் போன்ற மதம் தொடர்பான கோயில்கள் இங்குள்ளன.  
வடக்காகஞ்சேரி - குன்னம்குளம் சாலையில், வடக்காஞ்சேரியில் இருந்து சுமார் 8 கி.மீ தொலைவில், எருமபெட்டிக்கு அருகிலுள்ள நெல்லுவேயில் உள்ள தன்வந்தரி கோயில் மற்றுமொரு முக்கியமான கோயில் உள்ளது.  
இங்குள்ள சிவன் கோயில் இந்திய தொல்பொருள் ஆய்வு மையத்தால் தொல்பொருள் நினைவுச்சின்னமாக கருதப்படுகிறது. வடக்காஞ்சேரியில் இருந்து 3 கி.மீ தூரத்தில் கும்பலங்காட்டில் உள்ள பல்லிமண்ணா சிவன் கோயிலும் இந்திய தொல்பொருள் ஆய்வு மையத்தின் மற்றொரு தொல்பொருள் நினைவுச்சின்னமாகும், இக்கோவில் சுவர் ஓவியங்களுக்கு பிரபலமானது.  
வடக்காஞ்சேரியில் இருந்து 3 கி.மீ தூரத்தில் இருக்கும் கும்பலங்காடு என்ற இடத்தில் புனித யூட் ததேயசு தேவாலயம் அமைந்துள்ளது. கார்மலாமாதா தேவாலயமும் 5 கிலோமீட்டர் தொலைவிலுள்ள குந்தானூரில் அமைந்துள்ளது.  
வடக்காஞ்சேரியில் பெரும்பான்மையாக இந்துக்கள் வசிக்கின்றனர். கிறித்துவர்களும் கணிசமான எண்ணிக்கையில் இங்குள்ளனர். ஆனால் செருதுருத்தியிலிருந்து வடக்கஞ்சேரியின் வடக்குப் பகுதிகள் வரையில் மக்கள்தொகை மாற்றங்கள் கடுமையாக உள்ளன. இசுலாமியர்கள் குடியேற்றமும் இங்கு அதிகரித்து வருகிறது.
# வடக்காஞ்சேரி

## அரசியல்

வடக்காஞ்சேரி சட்டமன்றத் தொகுதி ஆலத்தூர் மக்களவைத் தொகுதியின் ஒரு பகுதியாகும். அனில் அக்காரா நியமாசபாவில் உள்ள தொகுதியை பிரதிநிதித்துவப்படுத்துகிறார்
# வடக்காஞ்சேரி

## சுற்றியுள்ள இடங்கள்

- கிழக்கு - முள்ளூர்க்கரை, தெற்குங்கரை ஊராட்சிகள்
- மேற்கு - முண்டத்திக்கோடு ஊராட்சி
- தெற்கு - தெற்குங்கரை, முண்டத்திக்கோடு ஊராட்சிகள்
- வடக்கு - எருமப்பெட்டி, முள்ளூர்க்கரை ஊராட்சிகள்
# வடக்காஞ்சேரி

## விவரங்கள்

| மண்டலம் | வடக்காஞ்சேரி |  |
| --- | --- | --- |
| பரப்பளவு | 28.52 சதுர கிலோமீட்டர் |  |
| மக்கள் தொகை | 28,692 |  |
| ஆண்கள் | 13,759 |  |
| பெண்கள் | 14,933 |  |
| மக்கள் அடர்த்தி | 1006 |  |
| பால் விகிதம் | 1085 |  |
| கல்வியறிவு | 87.17 | } |
# தேசமங்கலம் ஊராட்சி

கேரளத்தின் திருச்சூர் மாவட்டத்தில் தலப்பிள்ளி வட்டத்தில் தேசமங்கலம் ஊராட்சி அமைந்துள்ளது. இது வடக்காஞ்சேரி மண்டலத்திற்கு உட்பட்டது. இது 23.34 சதுர கிலோமீட்டர் பரப்பளவைக் கொண்டுள்ளது. இது 15 வார்டுகளைக் கொண்டது.
# தேசமங்கலம் ஊராட்சி

## சுற்றியுள்ள இடங்கள்

- கிழக்கு - வள்ளத்தோள் நகர் ஊராட்சி, பாரதப்புழா
- மேற்கு - திருமிற்றக்கோடு ஊராட்சி
- வடக்கு - பாரதப்புழை
- தெற்கு - வரவூர் ஊராட்சி
# தேசமங்கலம் ஊராட்சி

## வார்டுகள்

- வறவட்டூர்
- கொண்டயூர்
- பல்லூர் சென்டர்
- பல்லூர் கிழக்கு
- நம்பிரம்
- கற்றுவட்டுர்
- தேசமங்கலம் சென்டர்
- ஆற்றுபுறம்
- பள்ளம்
- குன்னும்புறம்
- மேலெ தலசேரி
- தேசமங்கலம் மேற்கு
- தலசேரி
- கடுகசேரி
- ஆறங்கோட்டுகரை
# தேசமங்கலம் ஊராட்சி

## விவரங்கள்

| மண்டலம் | வடக்காஞ்சேரி |  |
| --- | --- | --- |
| பரப்பளவு | 23.34 சதுர கிலோமீட்டர் |  |
| மக்கள் தொகை | 18,237 |  |
| ஆண்கள் | 8816 |  |
| பெண்கள் | 9421 |  |
| மக்கள் அடர்த்தி | 781 |  |
| பால் விகிதம் | 1068 |  |
| கல்வியறிவு | 80.23 | } |
# முண்டத்திக்கோடு ஊராட்சி

கேரளத்தின் திருச்சூர் மாவட்டத்தில் உள்ள தலப்பிள்ளி வட்டத்தில் முண்டட்திக்கோடு ஊராட்சி அமைந்துள்ளது. இது வடக்காஞ்சேரி மண்டலத்திற்கு உட்பட்டது. இது 23.37 சதுரகிலோமீட்டர் பரப்பளவைக் கொண்டது.
# முண்டத்திக்கோடு ஊராட்சி

## சுற்றியுள்ள இடங்கள்

- கிழக்கு - வடக்காஞ்சேரி, தெற்குங்கரை ஊராட்சிகள்
- மேற்கு - அவணூர், வேலூர் ஊராட்சிகள்
- வடக்கு - எருமப்பெட்டி, வடக்காஞ்சேரி ஊராட்சிகள்
- தெற்கு - தெற்குங்கரை, முளங்குன்னத்துகாவு, அவணூர் ஊராட்சிகள்
# முண்டத்திக்கோடு ஊராட்சி

## வார்டுகள்

- புதுருத்தி பள்ளி
- புதுருத்தி சென்டர்
- புதுருத்தி கிழக்கு
- ஆர்யம்பாடம்
- திருத்திப்பறம்பு
- பார்ளிக்காடு பள்ளி
- பத்தாங்கல்லு
&மிணாலூர் பைபாஸ்
- குறாஞ்சேரி
- மிணாலூர்
- அத்தாணி
- அம்பலபுரம்
- மணக்குளம்
- பெரிங்கண்டுர்
- முண்டத்திக்கோடு தெற்கு
- முண்டத்திக்கோடு மேற்கு
- முண்டத்திக்கோடு கிழக்கு
# முண்டத்திக்கோடு ஊராட்சி

## விவரங்கள்

| மண்டலம் | வடக்காஞ்சேரி |  |
| --- | --- | --- |
| பரப்பளவு | 23.37 சதுர கிலோமீட்டர் |  |
| மக்கள் தொகை | 21,840 |  |
| ஆண்கள் | 10,458 |  |
| பெண்கள் | 11,382 |  |
| மக்கள் அடர்த்தி | 934 |  |
| பால் விகிதம் | 1088 |  |
| கல்வியறிவு | 89.48 | } |
# போர்க்குளம்

போர்க்குளம் என்னும் ஊர், கேரளத்தில் திருச்சூர் மாவட்டத்தில் உள்ளது. இது குன்னங்குளத்தில் இருந்து 5 கி மீட்டர் தொலைவில் அமைந்துள்ளது. . 13.47 சதுர கி மீ பரப்பளவைக் கொண்டது. இங்கு 15192 மக்கள் வசிக்கின்றனர். இது 12 வார்டுகளைக் கொண்டது. .
# போர்க்குளம்

## சுற்றியுள்ள இடங்கள்

கடங்கோடு, சொவ்வன்னூர், கடவல்லூர், காட்டகாம்பால் ஊராட்சிகள், குன்னங்குளம் நகராட்சி.
# போர்க்குளம்

## வார்டுகள்

- மாளோர்கடவு
- பொன்னம்
- போர்க்குளம் சென்டர்
- போர்க்குளம் வடக்கு
- கொங்கணூர்
- அக்கிக்காவு மேற்கு
- அக்கிக்காவு கிழக்கு
- அகதியூர் வடக்கு
- அகதியூர் சென்டர்
- கல்லழிக்குன்னு
- வேதக்காடு
- போஸ்டு ஆபீஸ்
- வெட்டிக்கடவு
# நெதர்லாந்து இராச்சியம்

**நெதர்லாந்து இராச்சியம்** (*Kingdom of the Netherlands*, ), பொதுவாக **நெதர்லாந்து**, மேற்கு ஐரோப்பாவிலும் கரிபியனிலும் பரந்துள்ள அரசியல்சட்ட முடியாட்சியுடனான இறைமையுள்ள நாடு ஆகும். இந்த இராச்சியத்தின் நான்கு அங்கங்களானஅருபா, குராசோ, நெதர்லாந்து, மற்றும் சின்டு மார்தின் *உள்ளடங்கிய நாடுகள்* (டச்சு மொழியில் *லான்டென்*) எனக் குறிக்கப்பெறுகின்றன. இவை இராச்சியத்தில் சமமான கூட்டாளிகளாக பங்கேற்கின்றனர். இருப்பினும் நடைமுறையில், இராச்சியத்தின் பெரும்பாலான செயற்பாடுகளை (இராச்சியத்தின் பரப்பளவு மற்றும் மக்கள்தொகையில் 98% கொண்ட) நெதர்லாந்து மேற்பார்க்கின்றது. இதன்படி வெளிநாட்டுக் கொள்கை, பாதுகாப்பு போன்றவற்றிற்கு நெதர்லாந்தைச் சார்ந்து அரூபா, குராசோ, மற்றும் சின்டு மார்தின் ஆகியவை உள்ளன.  
உள்ளடங்கிய நாடு நெதர்லாந்தின் பெரும்பாலான பகுதி ஐரோப்பாவில் உள்ளது; மூன்று சிறப்பு நகராட்சிகள் (பொனெய்ர், சேபா, சின்டு யூசுட்டாசியசு) மட்டும் கரிபியனில் உள்ளது. மற்ற உள்ளடங்கிய நாடுகளான அரூபா, குராசோ,சின்டு மார்தின் மூன்றுமே கரிபியனில் அமைந்துள்ளன.
# சுவாமி அகண்டானந்தர்

**சுவாமி அகண்டானந்தர்** (1864 செப்டம்பர் 30 - 1937 பெப்ரவரி 7) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் கங்காதர் கங்கோபாத்யாயர்.இவரது பெற்றோர் ஸ்ரீமந்த கங்கோபாத்யாயர்,வாமசுந்தரி.இவரது தந்தை புரோகிதரும் சமஸ்கிருத ஆசிரியருமாக இருந்தவர்.1877 ஆம் ஆண்டு பாக்பஜாரிலுள்ள தீனநாத்பாசு வீட்டிற்கு சென்றிருந்த போது இறையுணர்வில் ஒன்றியிருந்த ராமகிருஷ்ண பரமஹம்சரை முதன்முதலில் பார்த்தார். 1883 இல் அவரை சந்தித்தார். திபெத் மற்றும் இமயமலைப் பிரயாணங்களை மேற்கொண்டவர்.திபெத் மொழியை பதினைந்து நாட்களில் கற்றுக் கொண்டார்.  
வங்காளத்தில் மூர்ஷிதாபாத் மாவட்டத்தில் நிலவிய கடும் பஞ்சத்தை கண்ட சுவாமி அகண்டானந்தர் தம்மால் பெரிய எந்த உதவியும் செய்ய முடியவில்லையே என ஏங்கினார், 1897 மே 1 ஆம் தேதி சுவாமி விவேகானந்தர் ராமகிருஷ்ண மிஷனை ஆரம்பித்தபோது பஞ்ச நிவாரணப் பணியை மேற்கொள்ளும் தீர்மானமும் எடுக்கப்பட்டது. இதுதான் ராமகிருஷ்ண மிஷனின் முதல் நிவாரணப் பணி. இப்பணிக்காக சுவாமி அகண்டானந்தர் கல்கத்தா, சென்னை நண்பர்களுக்கு கடிதம் எழுதி உதவி பெற்றார். பஞ்சம் பாதிக்கப்பட்ட மாவட்ட நீதிபதிகளும் இவருடன் இணைந்து நிவாரணப் பணிகளை மேற்கொள்ள முன்வந்தனர். 1898 ஜூன் 15 இல் சுவாமி விவேகானந்தரும் பாராட்டி கடிதம் எழுதி ஊக்குவித்தார்.
.
# லூயிசு சதுரங்கக் காய்கள்

**லூயிசு சதுரங்கக் காய்கள்** (Lewis chessmen) 12ம் நூற்றாண்டைச் சேர்ந்த 78 சதுரங்கக் காய்களைக் கொண்ட ஒரு தொகுதி ஆகும். இவற்றுடன் பிற விளையாட்டுகளுக்குரிய காய்கள் சிலவும் உள்ளன. இவற்றுட் பெரும்பாலானவை கடற்பசுத் தந்தத்தினால் ஆனது. இது 1831 ஆம் ஆண்டில் இசுக்கட்லாந்தில் உள்ள லூயிசுத் தீவில் கண்டுபிடிக்கப்பட்டது. தப்பியிருக்கின்ற முழுமையான மிகக் குறைவான இடைக்கால சதுரங்கத் தொகுதிகளுள் இதுவும் ஒன்றாகலாம். பிரித்தானிய அருங்காட்சியகத்தில் 82 காய்களும், இசுக்காட்லாந்து தேசிய அருங்காட்சியகத்தில் 11 காய்களும் உள்ளன.
# லூயிசு சதுரங்கக் காய்கள்

## தோற்றம்

இது 12ம் நூற்றாண்டில், நோர்வேயில், டிரோன்டீமில் உள்ள கைப்பணியாளர்களால் உருவாக்கப்பட்டு இருக்கலாம் எனக் கருதப்படுகிறது. சில ஆய்வாளர்கள் இது வேறொரு நார்டிக் நாட்டில் செய்யப்பட்டிருக்கலாம் என்கின்றனர். அக்காலப் பகுதியில், இது கண்டுபிடிக்கப்பட்ட பகுதி உட்பட முக்கிய இசுக்காட்டியத் தீவுகளின் கூட்டம் நோர்வேயின் ஆளுகைக்கு உட்பட்டிருந்தது. காய்களில் 8 அரசர், 8 அரசிகள், 16 அமைச்சர்கள், 15 குதிரைகள், 2 கோட்டைகள், 19 காலாட்கள் ஆகியவை அடங்குகின்றன. காலாட்காய்கள் 3.5 முதல் 5.8 சதம மீட்டர்கள் வரை உயரமானவை. ஏனையவை 7 சதம மீட்டருக்கும், 10.2 சதம மீட்டருக்கும் இடைப்பட்ட உயரம் கொண்டவை. ஒரு சதுரங்கத் தொகுதியில் 16 காலாட்கள் இருக்கும். இங்கே 19 காலாட் காய்கள் இருந்தாலும் அவை பல சதுரங்கத் தொகுதிகளுக்கு உரியவை. காய்களின் உயர வேறுபாடுகளைக் கொண்டு பார்க்கும்போது மொத்தமாக உள்ள 78 காய்களும் குறைந்தது ஐந்து தொகுதிகளைச் சேர்ந்தவை. காலாட் காய்களைத் தவிர மற்ற எல்லாக் காய்களும் மனித உருவங்களாகும். காலாட் காய்கள் மட்டும் வடிவவியல் உருவங்கள். குதிரைப்படைக் காய்களில் குதிரைகள் சிறியனவாகக் காணப்படுகின்றன. அதில் அமர்ந்துள்ள பிரபுக்கள் ஈட்டிகளையும், கேடயங்களையும் தாங்கியுள்ளனர். யானை அல்லது கோட்டை எனப்படும் காய்கள் வாளும், கேடயமும் தாங்கிய வீரர்களால் குறிப்பிடப்பட்டுள்ளன. இவற்றுள் நான்கு காய்கள் போர் வெறியுடன் காணப்படும் "பர்சேர்க்கர்கள்" எனப்படும் "நோர்சு" போர்வீரர்களின் உருவங்கள். சில காய்களில் சிவப்பு நிறச் சாயத்தின் தடயங்கள் காணப்படுவதால், இவற்றில் இரண்டு பக்கங்களை வேறுபடுத்தச் சிவப்பு, வெள்ளை நிறங்கள் பயன்பட்டதாகத் தெரிகிறது.
# டேவிட் ஹேமேன்

**டேவிட் ஹேமேன்** (பிறப்பு: 1961 ஜூலை 26) ஒரு அமெரிக்க நாட்டு திரைப்பட தயாரிப்பாளர். இவர் ஆரி பாட்டர் அண்டு த பிலாசபர்சு இசுடோன், ஆரி பாட்டர் அன்ட் த டெத்லி ஹாலோவ்சு - பாகம் 1, ஆரி பாட்டர் அன்ட் த டெத்லி ஹாலோவ்ஸ் - பாகம் 2, வீ ஆர் தி மில்லர்ஸ், போன்ற பல திரைப்படங்களை தயாரித்துள்ளார்.
# டேவிட் ஹேமேன்

## ஆரம்பகால வாழ்க்கை

ஹேமேன் 26 ஜூலை, 1961ஆம் ஆண்டு லண்டன், இங்கிலாந்தில் பிறந்தார்.
# டேவிட் ஹேமேன்

## இவர் தயாரித்த சில திரைப்படங்கள்

- ஆரி பாட்டர் அண்டு த பிலோசபர்சு இசுடோன் (திரைப்படம்)
- ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)
- ஆரி பாட்டர் அண்டு த பிரிசினர் ஆப் ஆசுகபான் (திரைப்படம்)
- ஆரி பாட்டர் அண்டு த கோப்லட்டு ஆப் பயர் (திரைப்படம்)
- ஆரி பாட்டர் அண்டு த ஆர்டர் ஆப் பீனிக்சு (திரைப்படம்)
- ஐ ஆம் லெஜண்ட்
- ஆரி பாட்டர் அண்டு த காப் பிளட்டு பிரின்சு (திரைப்படம்)
- ஆரி பாட்டர் அன்ட் த டெத்லி ஹாலோவ்சு - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
- வீ ஆர் தி மில்லர்ஸ்
# ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)

**ஆரி பாட்டர் அண்டு த சேம்பர் ஆஃப் சீக்கிரெட்சு** (Harry Potter and the Chamber of Secrets) என்பது 2002 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1998 ஆம் ஆண்டு இதே பெயரில் வெளியான நாவலை மையமாக வைத்து கிரிஷ் கொலம்பஸ் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  
இது ஆரி பாட்டர் திரைப்படத் தொடரின் இரண்டாவது படமாக 15 நவம்பர் 2002அன்று ஐக்கிய இராச்சியம் மற்றும் அமெரிக்காவில் வெளியானது. இந்த படம் விமர்சன மற்றும் வணிகரீதியான வெற்றி பெற்று உலகளவில் 879 மில்லியன் டாலர்களை வசூலித்தது. மற்றும் 2002 ஆம் ஆண்டு வெளியான த லார்டு ஆப் த ரிங்ஸ்: த டூ டவர்ஸ் என்ற படத்தை தொடர்ந்து அதிக வசூல் செய்த இரண்டாவது படமாக அமைந்தது. இதன் மூன்றாம் பாகமான ஆரி பாட்டர் அண்டு த பிரிசினர் ஆப் ஆசுகபான் என்ற படம் 2004 ஆம் ஆண்டு வெளியானது.
# ஸ்டீவ் குலவ்ஸ்

**ஸ்டீவ் குலவ்ஸ்** (பிறப்பு: மார்ச் 18, 1960) ஒரு அமெரிக்க நாட்டு திரைக்கதையாசிரியர். இவர் ஆரி பாட்டர், தி அமேசிங் ஸ்பைடர் - மேன் போன்ற திரைப்படங்களின் மூலம் புகழ் பெற்ற திரைக்கதையாசிரியர் ஆனார்.
# ஸ்டீவ் குலவ்ஸ்

## இவர் எழுதிய சில திரைக்கதை

- ஆரி பாட்டர் அண்டு த பிலாசபர்ஸ் ஸ்டோன்
- ஆரி பாட்டர் அண்டு த சாம்பர் ஆஃப் சீக்ரெட்ஸ்
- ஆரி பாட்டர் அண்டு த பிரிசனர் ஆஃப் அஸ்கபான்
- ஆரி பாட்டர் அண்டு த கோப்லட் ஆஃப் ஃபயர்
- ஆரி பாட்டர் அண்டு த ஆர்டர் ஆஃப் பீனிக்ஸ்
- ஆரி பாட்டர் அண்டு த ஹாஃப் பிளட் பிரின்ஸ்
- ஆரி பாட்டர் அன்ட் த டெத்லி ஹாலோவ்ஸ் - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
- தி அமேசிங் ஸ்பைடர் - மேன்
# நாதாபுரம் சட்டமன்றத் தொகுதி

**நாதாபுரம் சட்டமன்றத் தொகுதி**, கேரள சட்டமன்றத்திற்கான 140 தொகுதிகளில் ஒன்று. இது கோழிக்கோடு மாவட்டத்தின் வடகரை வட்டத்தில் உள்ள செக்யாடு , நாதாபுரம், காவிலும்பாறை, மருதோங்கரை, காயக்கொடி, நரிப்பற்றை, வளையம், தூணேரி, எடச்சேரி, வாணிமேல் ஆகிய ஊராட்சிகளைக் கொண்டது. இது வடகரை மக்களவைத் தொகுதிக்கு உட்பட்டது.
# நாதாபுரம் சட்டமன்றத் தொகுதி

## மேலும் பார்க்க

- கேரள சட்டமன்றத் தொகுதிகள்
# மருதோங்கரை ஊராட்சி

கேரளத்தின் கோழிக்கோடு மாவட்டத்தில் வடகரை வட்டத்தில் மருதோங்கரை என்னும் ஊராட்சி அமைந்துள்ளது. இது நாதாபுரம் சட்டமன்றத் தொகுதிக்கு உட்பட்டது.  
மருத நிலம் என்ற பொருளில் மருந்தோங்கரை என்ற பெயர் உண்டாகியதாகக் கருதுகின்றனர்.
# மருதோங்கரை ஊராட்சி

## வழிபாட்டுத் தலங்கள்

- மருதோங்கரை புனித மேரி பொறானா தேவாலயம்
- மருதோங்கரை சிவன் கோயில்
- மருதோங்கரை ஜுமா மசூதி
- கள்ளாடு ஜுமா மசூதி
# கோட்டூர் ஊராட்சி, கோழிக்கோடு

கேரளத்தின் கோழிக்கோடு மாவட்டத்தில் கொயிலாண்டி வட்டத்தில் கோட்டூர் ஊராட்சி அமைந்துள்ளது. இது பாலுசேரி மண்டலத்திற்கு உட்பட்டது. கோட்டூர், அவிடனல்லூர், கூராச்சுண்டு ஆகிய ஊர்களை உள்ளடக்கிய இந்த ஊராட்சி, 28.98 சதுர கிலோமீட்டர் பரப்பளவைக் கொண்டுள்ளது.
# கோட்டூர் ஊராட்சி, கோழிக்கோடு

## சுற்றியுள்ள இடங்கள்

- தெற்கு - பனங்காடு, பாலுசேரி, உள்ளியேரி ஊராட்சிகள்
- வடக்கு -நொச்சாடு, காயண்ணை ஊராட்சிகள்
- கிழக்கு - காயண்ணை, கூராச்சுண்டு ஊராட்சிகள்
- மேற்கு - நடுவண்ணூர், உள்ளியேரி ஊராட்சிகள்
# கோட்டூர் ஊராட்சி, கோழிக்கோடு

## விவரங்கள்

| மண்டலம் | பாலுசேரி |  |
| --- | --- | --- |
| பரப்பளவு | 28.98 சதுர கிலோமீட்டர் |  |
| மக்கள் தொகை | 27,682 |  |
| ஆண்கள் | 14,026 |  |
| பெண்கள் | 13,656 |  |
| மக்கள் அடர்த்தி | 955 |  |
| பால் விகிதம் | 974 |  |
| கல்வியறிவு | 91.7 | } |
# தூணேரி ஊராட்சி

கேரளத்தின் கோழிக்கோடு மாவட்டத்தில் வடகரை வட்டத்தில் தூணேரி ஊராட்சி அமைந்துள்ளது. இது தூணேரி மண்டலத்திற்கு உட்பட்டது. இது 15.45 ச.கி.மீட்டர் பரப்பளவைக் கொண்டது.
# தூணேரி ஊராட்சி

## சுற்றியுள்ள இடங்கள்

- தெற்கு - புறமேரி, எடச்சேரி, நாதாபுரம் ஊராட்சிகள்
- வடக்கு -செக்யாடு, திருப்பரங்கோட்டூர் (கண்ணூர்) ஊராட்சிகள்
- கிழக்கு - நாதாபுரம், செக்யாடு ஊராட்சிகள்
- மேற்கு - எடச்சேரி ஊராட்சி
# தூணேரி ஊராட்சி

## விவரங்கள்

| மண்டலம் | தூணேரி |  |
| --- | --- | --- |
| பரப்பளவு | 15.45 சதுர கிலோமீட்டர் |  |
| மக்கள் தொகை | 20,208 |  |
| ஆண்கள் | 9420 |  |
| பெண்கள் | 10,788 |  |
| மக்கள் அடர்த்தி | 1308 |  |
| பால் விகிதம் | 1145 |  |
| கல்வியறிவு | 85.68 | } |
# கும்பகோணம் இராமசுவாமி கோயில்

**கும்பகோணம் இராமசுவாமி கோயில்** என்பது தமிழ்நாடு மாநிலத்தின் கும்பகோணத்தில் அமைந்துள்ள கலைச்சிறப்பு மிக்க பழைமையான ஒரு வைணவத் திருத்தலம் ஆகும்.
# கும்பகோணம் இராமசுவாமி கோயில்

## தல வரலாறு

இக்கோயில் குடந்தை நகரின் நடுநாயகமாக பெரிய கடைவீதியின் தென் கோடியில் வடக்கு நோக்கிய நிலையில் அமைந்துள்ளது. இக்கோயில் பொ.ஊ. 16-ஆம் நூற்றாண்டில் தஞ்சையைத் தலைநகராகக் கொண்டு ஆட்சிசெய்த ரகுநாத நாயக்க மன்னரால் கட்டப்பெற்றது.
# கும்பகோணம் இராமசுவாமி கோயில்

## மூலவர், தாயார்

இக்கோயிலில் உள்ள மூலவரின் சிறப்பு பட்டாபிசேக நிலையில் இராம பிரான் காட்சி தருவதேயாகும். இராமர், சீதாபிராட்டியார், லட்சுமணர், பரதன், சத்ருகனன்,ஆஞ்சநேயர் உள்ளிட்ட அனைவருடைய சிற்பங்களை கருவறையில் காணமுடியும். இவர்களுடைய திருமேனிகள் அழகே உருவெடுத்தாற்போல விளங்குகின்றன. ஆஞ்சநேயர் வீணையுடனும், இராமாயண பாராயணத்துடனும் இருக்கும் நிலையில் அபூர்வமாகக் காட்சி தருகிறார். இராமச்சந்திர மூர்த்தியும் சீதைப்பிராட்டியும் ஒரே ஆசனத்தில் அமர்ந்து காட்சி கொடுக்கின்றார்கள். பரதன் குடை பிடிக்க, சத்ருகன் சாமரம் வீச, இலக்குமணம் கோதண்டத்தை தாங்கிய வண்ணம் கரங்குவித்து இராமச்சந்திரமூர்த்தியின் ஆணையை எதிர்பார்ப்பதுபோல காட்சி தருகிறார். லட்சுமணரே, ராமரின் வில்லையும் சேர்த்துப் பிடித்தபடி இருப்பது வேறு திருத்தலங்களில் காண முடியாத அரிய அமைப்பு.
# கும்பகோணம் இராமசுவாமி கோயில்

## சிற்பக்கூடம்

இக்கோயில் ஒரு சிற்பக்கூடமாகத் திகழ்கின்றது. முன் மண்டபத்தில் உள்ள தூண்களில் நல்ல வேலைப்பாடுகள் உள்ள சிற்பங்கள் திருமாலின் பல அவதாரங்களைச் சித்தரிக்கும் நிலையில் உள்ளன. இந்த முன் மண்டபம் ஒரு சிற்பக் கலைக்கூடம் என்றால் அது மிகையாகாது. இம்மண்டபத்தின் ஒவ்வொரு தூண்களிலும் நாயக்க மன்னர்களின் சிற்பக் கலை மிளிர்கிறது. ஒவ்வொன்றும் வரலாற்றுக் காட்சிகளைப் படம் பிடித்துக் காட்டுகிறது. திருமாலின் பத்து அவதாரங்களையும் ரதி மன்மதன் சிலைகளையும் இவற்றில் வடித்திருப்பது காண்போரை ஈர்க்கும் வகையில் உள்ளன.
# கும்பகோணம் இராமசுவாமி கோயில்

## இராமாயண ஓவியம்

இக்கோயிலின் உள் பிரகாரத்தில் இராமாயணம் முழுவதும் மூன்று வரிசைகளில் ஓவியமாகத் தீட்டப்பட்டுள்ளது. இந்த சித்திர இராமாயணம் நாயக்கர் கால ஓவியக்கலைக்கு ஒரு சான்றாகும். இப்பிரகாரத்தை மூன்று முறை வலம் வந்தால் இராமாயணம் முழுவதையும் சித்திரத்தில் கண்டு களிக்கலாம். ஒவ்வொரு முறை வலம் வரும்போது ஒவ்வொரு வரிசை என்ற நிலையில் சித்திர இராமாயணம் முழுவதையும் பார்த்து, படித்து அறிந்துகொள்ளலாம்.
# கும்பகோணம் இராமசுவாமி கோயில்

## கொடி மரம்

இக்கோயிலில் 13.7.2015 அன்று கொடி மரம் பிரதிஷ்டை செய்யப்பட்டது. 90 ஆண்டுகளுக்கு முன்பிருந்த மரத்தின் அடிப்பாகம் சேதமடைந்ததால், அக்கொடி மரம் நீக்கப்பட்டு 20 அடி உயரத்தில் நாட்டு தேக்கு மரத்தினால் வடிவமைக்கப்பட்டு அமைக்கப்பட்டது.
# கும்பகோணம் இராமசுவாமி கோயில்

## 12 கருட சேவை

கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.
# கும்பகோணம் இராமசுவாமி கோயில்

## குட முழுக்கு

2016இல் நடைபெறவுள்ள மகாமகத்தை முன்னிட்டு இக்கோயிலில் உள்ள ராஜகோபுரம், கட்டை கோபுரம், ராமர் விமானம், தெற்கு விமானம் உள்ளிட்ட நான்கு விமானங்களுக்கு திருப்பணிகள் நிறைவு பெற்றன. செப்டம்பர் 4, 2015 வெள்ளிக்கிழமை காலை புதிதாக வடிவமைக்கப்பட்ட ரதம், தங்கமுலாம் பூசப்பட்ட புதிய கொடிமரம், ராஜகோபுர கலசங்கள், மூலவர் கோபுர கலசம்,தங்க முலாம் பூசப்பட்ட கருட வாகனம், படிச்சட்டங்கள் ஆகியவற்றின் ஊர்வலம் நடைபெற்றது. செப்டம்பர் 9, 2015 காலை ராஜகோபுரம் மற்றும் மூலவர் விமானம் ஆகியவற்றுக்கு குடமுழுக்கு சிறப்பாக நடைபெற்றது.
# நண்டி பன்னாட்டு வானூர்தி நிலையம்

**நண்டி பன்னாட்டு வானூர்தி நிலையம்** பிஜி நாட்டுக்கான முக்கியமான வான்வழிப் போக்குவரத்து நிலையம் ஆகும். இது தெற்கு பசிபிக் தீவுகளுக்குப் பயணிக்கவும் உதவுகிறது. இந்த விமான நிலையம் விட்டிலெவு தீவின் மேற்குப் பகுதியில் அமைந்துள்ளது. பிஜி ஏர்வேசின் மையமாக விளங்குகிறது. இந்த விமான நிலையத்தில் இருந்து 10 கி.மீட்டர் பயணித்தால் நண்டியையும், 20 கி.மீட்டர் பயணித்தால் லூடோக்கா என்னும் நகரத்தையும் அடையலாம். 2011-ஆம் ஆண்டில், இந்த விமான நிலையத்தை 2,231,300 பயணிகள் பயன்படுத்தியுள்ளனர். இது பிஜியின் தலைநகரமான சுவாவில் இருந்து 192 கிலோமீட்டர் தொலைவில் உள்ளது.
# நண்டி பன்னாட்டு வானூர்தி நிலையம்

## மேலும் பார்க்க

- நண்டி மாவட்டம்
# செம்பனார்கோயில் சகோதரர்கள்

**செம்பனார்கோயில் சகோதரர்கள்** எஸ். ஆர். ஜி. சம்பந்தம் (பிறப்பு: 18.04.1921), எஸ். ஆர். ஜி. ராஜண்ணா (பிறப்பு: 14.03.1932) ஆகியோர் தமிழகத்தைச் சேர்ந்த நாதசுவர இசைக் கலைஞர்கள் ஆவர்.
# செம்பனார்கோயில் சகோதரர்கள்

## இசைப் பயிற்சி

சகோதரர்கள் இருவரும் குருகுலவாசம் கடைப்பிடித்து, தமது தாய்வழி தாத்தா பந்தநல்லூர் குருசாமி பிள்ளையிடம் நாதசுவரம் பயின்றனர். தொடந்து தாய்மாமனார் வேணுகோபால் பிள்ளையிடம் பயின்றனர். (திருவெண்காடு சுப்ரமணிய பிள்ளையுடன் இணைந்து வாசித்த பெருமையுடையவர் வேணுகோபால் பிள்ளை.)
# செம்பனார்கோயில் சகோதரர்கள்

## இசை வாழ்க்கை

### இசைப் பணி

- கேரளத்துக் கோயில்களில் வாசித்தது இனிமையான அனுபவத்தைத் தந்ததாக இச்சகோதரர்கள் தெரிவித்துள்ளனர்.
- வெளிநாடுகளுக்குப் பயணித்து இசை நிகழ்ச்சிகளை வழங்கியுள்ளனர். சிங்கப்பூர் வானொலியில் இவர்கள் வழங்கிய *வாத்திய விருந்து* நிகழ்ச்சியில் புல்லாங்குழல், வயலின், தபேலா இசைக் கருவிகளும் இடம்பெற்றன.
# செம்பனார்கோயில் சகோதரர்கள்

## இசை வாழ்க்கை

### செய்முறைப் பயிற்சி

நாள்தோறும் காலை 4.30 முதல் 6.30 வரை இவர்கள் பயிற்சி மேற்கொள்வர். இதில் வாய்ப்பாட்டும் அடங்கும். இரண்டு மணிநேர இடைவெளிக்குப் பிறகு, இந்தப் பயிற்சிகள் தொடர்ந்தன. ஒரு பெரிய கண்ணாடியின் முன்னமர்ந்து பயிற்சி மேற்கொள்ளும் வழக்கம் இவர்களிடம் இருந்தது. வாசிக்கும்போது தாம் வெளிப்படுத்தும் உணர்வுகளில் தெரியும் தவறுகளை திருத்திக்கொள்ள இம்முறை பயன்பட்டதாக சகோதரர்கள் தெரிவித்துள்ளனர்.
# செம்பனார்கோயில் சகோதரர்கள்

## இசை வாழ்க்கை

### உடன் வாசித்துள்ள தவில் கலைஞர்கள்

- நீடாமங்கலம் மீனாட்சி சுந்தரம் பிள்ளை
- நாச்சியார்கோயில் என். பி. இராகவப்பிள்ளை
- வலங்கைமான் ஏ. சண்முகசுந்தரம் பிள்ளை
- திருப்பனந்தாள் மாரிமுத்துப் பிள்ளை
# செம்பனார்கோயில் சகோதரர்கள்

## அடுத்தத் தலைமுறை

சம்பந்தத்தின் மகன்கள் (எஸ். ஆர். ஜி. எஸ். மோகன்தாஸ், எஸ். ஆர். ஜி. எஸ். வசந்தக்குமார்), இந்த இசைப் பரம்பரையில் ஐந்தாம் தலைமுறைக் கலைஞர்களாக நாதசுவரம் வாசித்து வருகிறார்கள். ராஜண்ணாவின் மகன்கள் இக்கலையைத் தமது தொழிலாகக் தொடரவில்லை. ஆணவம், குடும்பத்தில் மன விரிசல் போன்ற பிரச்சனைகளைத் தவிர்க்கவே இம்முடிவு என செவ்வி ஒன்றில் ராஜண்ணா தெரிவித்துள்ளார்; எனினும் தனது மகன்களுக்கு ஆழமான கருநாடக இசையறிவு புகட்டப்பட்டுள்ளதாகவும் தெரிவித்தார்.
# செம்பனார்கோயில் சகோதரர்கள்

## பெற்ற விருதுகள்

- கலைமாமணி, 1980
- டி. என். இராஜரத்தினம் பிள்ளை நினைவு விருது
- திருவெண்காடு சுப்ரமணிய பிள்ளை நூற்றாண்டு விழா விருது
- வலையப்பட்டி நாதலயா விருது  
- It runs in the family
- SEMBANARKOVIL BROTHERS
- Upholding a rich LEGACY
- Gift of a golden nagaswaram
- What an accident! And what a gesture!
# கும்பகோணம் பிரம்மன் கோயில்

## தல வரலாறு

இந்தியாவில் ராஜஸ்தான் மாநிலத்திலும், தமிழகத்தில் கும்பகோணத்திலும் பிரம்மனுக்கு கோயில் உள்ளதாகக் கூறுவர். கும்பகோணத்தில் உள்ள முக்கியமான வைணவக் கோயில்களில் பிரமன் கோயில் என்றழைக்கப்படும் வேதநாராயணப்பெருமாள் கோயிலும் ஒன்றாகும்.
# கும்பகோணம் பிரம்மன் கோயில்

## மூலவர், தாயார்

இக்கோயிலில் உள்ள மூலவர் வேதநாராயணப்பெருமாள், ஸ்ரீதேவி, பூதேவியுடன் உள்ளார். பிரகாரத்தில் வேதவல்லி தாயார் சன்னதி உள்ளது.
# கும்பகோணம் பிரம்மன் கோயில்

## பிரம்மன் சன்னதி

மூலவர் சன்னதியின் வலப்புறம் உள்ள சன்னதியில் பிரம்மா உள்ளார். அவருடைய வலப்புறம் சரஸ்வதியும், இடப்புறம் காயத்ரியும் உள்ளனர். மூலவர் சன்னதியின் இடப்புறம் உள்ள சன்னதியில் யோகநரசிம்மர் ஸ்ரீதேவி, பூதேவியுடன் உள்ளார். ஆண்டாள் சன்னதியும், தன்வந்திரி சன்னதியும் இக்கோயிலில் உள்ளன.
# கும்பகோணம் பிரம்மன் கோயில்

## குடமுழுக்கு

இக்கோயிலில் 9.2.1988இல் குடமுழுக்கு நடைபெற்றதற்கான கல்வெட்டு உள்ளது.
# கும்பகோணம் பிரம்மன் கோயில்

## அருகிலுள்ள கோயில்கள்

இக்கோயிலின் அருகில்மும்மூர்த்தி விநாயகர் கோயில் மற்றும் வரதராஜப்பெருமாள் கோயில் ஆகிய கோயில்கள் உள்ளன.
# தவெவுனி

**தவெவுனி** என்னும் தீவு பிஜி நாட்டிற்கு உரியது. வானுவாலெவு, விட்டிலெவு ஆகிய தீவுகளுக்கு அடுத்த பெரிய தீவு. இது 434 சதுர கிலோமீட்டர் பரப்பளவைக் கொண்டது. இந்த தீவு தகாந்துரோவ் மாகாணத்தின் ஆட்சிக்கு உட்பட்டது. இங்கு ஏறத்தாழ 9,000 பேர் வசிக்கின்றனர்.
# தவெவுனி

## பொருளாதாரம்

, 2003]]
இந்த தீவில் உழவுத் தொழிலின் மூலம் கணிசமான வருமானம் கிடைக்கிறது.
கவா, வெனிலா, காப்பி ஆகியவற்றைப் பயிரிடுகின்றனர். அமெரிக்க உள்நாட்டுப் போர் நடந்த காலத்தில் (1861–1865), பருத்தியை உற்பத்தி செய்து, ஐரோப்பாவிற்கு ஏற்றுமதி செய்தனர். சில காலத்திற்கு கரும்பும் பயிரிட்டனர். செம்மறியாடு, பசு ஆகிய விலங்குகளையும் வளர்த்தனர். சுற்றுலாத் துறையினால் சிலருக்கு வேலை கிடைத்திருக்கிறது.
# தவெவுனி

## மொழிகள்

இங்கு பிஜிய மொழியில் பேசுகின்றனர். இந்த தீவில் பேசப்படும் பிஜிய மொழியில் தோங்க மொழியின் தாக்கம் இருக்கும்.
# பிஜி உழைப்பாளர் கட்சி

**பிஜி உழைப்பாளர் கட்சி (Fiji Labour Party)** (FLP) என்னும் அரசியல் கட்சி பிஜி நாட்டில் முக்கியத்துவம் பெற்றுள்ளது. இந்த கட்சியில் பெரும்பாலானோர் பிஜி இந்தியர்களாக இருப்பினும், பிஜிய மக்களும் இருக்கின்றனர். இதன் முதல் தலைவராக டிமோதி இம்பன்றா பதவியேற்றார். இந்த கட்சி 21 கிளைகளைக் கொண்டுள்ளது. இதன் தற்போதைய தலைவராக ஜோகபேதி கோரோய் பதவி வகிக்கிறார்.  
டிமோதி இம்பவன்றா, மகேந்திர சவுத்ரி ஆகியோர் தலைமையில் இருந்த இரண்டு முறையும் இந்த கட்சி ஆட்சியில் இருந்தது. இருவருமே பிரதமர்களாக பதவியேற்றுள்ளனர்.
# பிஜி உழைப்பாளர் கட்சி

## கட்சியின் முக்கிய ஆட்கள்

- டிமோதி இம்பவன்றா
- மகேந்திர சவுத்ரி
# டிமோதி இம்பவன்றா

**டிமோதி உலுய்வுண்டா இம்பவன்றா (Timoci Uluivuda Bavadra)** (செப்டம்பர் 22, 1934 - நவம்பர் 3, 1989) என்பர் பிஜிய அரசியல்வாதி ஆவார். இவர் பிஜி உழைப்பாளர் கட்சியை நிறுவியவரும் பிஜியின் இரண்டாவது பிரதமரும் ஆவார். மருத்துவரான இவர் ஒரு மாத காலத்திற்கு பிஜியின் பிரதமராகப் பணியாற்றினார்.  
இவர் புற்று நோயால் இறந்தார்.
# ரூபர்ட் கிரின்ட்

**ரூபர்ட் கிரின்ட்** இவர் ஒரு ஆங்கில திரைப்பட நடிகர். இவர் ஆரி பாட்டர் திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# ரூபர்ட் கிரின்ட்

## இவர் நடித்த சில திரைப்படங்கள்

- ஆரி பாட்டர் அண்டு த பிலாசபர்ஸ் ஸ்டோன்
- ஆரி பாட்டர் அண்டு த சாம்பர் ஆஃப் சீக்ரெட்ஸ்
- ஆரி பாட்டர் அண்டு த பிரிசனர் ஆஃப் அஸ்கபான்
- ஆரி பாட்டர் அண்டு த கோப்லட் ஆஃப் ஃபயர்
- ஆரி பாட்டர் அண்டு த ஆர்டர் ஆஃப் பீனிக்ஸ்
- ஆரி பாட்டர் அண்டு த ஹாஃப் பிளட் பிரின்ஸ்
- ஆரி பாட்டர் அன்ட் த டெத்லி ஹாலோவ்ஸ் - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
# சுவாமி துரியானந்தர்

**சுவாமி துரியானந்தர்** (1863 ஜனவரி 3 - 1922 ஜுலை 21) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது பெற்றோர் சந்திரநாத் சட்டோபாத்யாயர் - பிரசன்னமயி. ஹரி தனது பதின்மூன்று அல்லது பதினான்கு வயதில் ராமகிருஷ்ண பரமஹம்சரை பாக்பஜாரிலுள்ள தீனநாத் பாசு என்பவர் வீட்டில் சந்தித்தார்.
# சுவாமி நிரஞ்சனானந்தர்

**சுவாமி நிரஞ்சனானந்தர்** ராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் நித்திய நிரஞ்சன் கோஷ். இவரது தந்தை பெயர் அம்பிகாசரண் கோஷ். 1882 ஆம் ஆண்டு ராமகிருஷ்ண பரமஹம்சரைச் சந்தித்தார். தம்மை அடிக்கடி வந்து பார்க்கச் சொன்ன ராமகிருஷ்ண பரமஹம்சர், இவரிடம் "மனதைப் பேய்களைப் பற்றி சிந்திக்கப் பழக்கினால் நாளடைவில் நீயும் பேயாவாய், கடவுளைச் சிந்திக்க ஆரம்பித்தால் வாழ்வில் ஆனந்தம் நிறையும்" என்று அறிவுறுத்தினார்.
தொண்டைப் புற்றுநோயால் பாதிக்கப்பட்ட தம் குருவிற்கு சேவைசெய்ய 1885 ஆம் ஆண்டு நிரஞ்சன் வீட்டை விட்டு வெளியேறினார். நிரஞ்சனை தமது அந்தரங்கச் சீடர்களில் ஒருவராகவும் ஈசுவர கோடிகளில் ஒருவராகவும் ராமகிருஷ்ண பரமஹம்சர் குறிப்பிட்டுள்ளார்..
# மேலக்காவேரி

**மேலக்காவேரி** என்பது தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.
# மேலக்காவேரி

## சப்தஸ்தானம்

சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில் திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய தலங்களுக்கு எழுந்தருளி காட்சிக் கொடுத்துத் திரும்புவர்.